Á bɔ bitá bí ngábɔ, Dávid a kódó fɔ̄ɔ̄ á sí ǎ ngalúman ai Bəfilísta, a wé fɔ̄ɔ̄ ábuí a túlī bɔ̄ á fyɛ́. 9Ńdɔ fɔ́ɔ́ ḿbə̂ ǹsísīm, á sɔ̂ ábə Ǹtondôbə, a ladá Sául. A ngábə́ tɔá á ndá dzīé, a bələ́ ákɔ̌ŋ á mɔ́. Dávid a bomo mvɛ́d. 10Sául a núdú fɔ̄ɔ̄ ngul ná a bán Dávid ai akɔ̌ŋ á ḿfim, Dávid á yə́gə́bə́, ńdɔ̄ Dávid a ngávə́ zēn, akɔ̌ŋ á lígí lə́ bə̄mə́ a m̀fim. Dávid a túbú fɔ̄ɔ̄, ńdɔ a ngányî émēn álū tē.